
Kako će postupiti hadžija koji je u toku obavljanja hadža počinio neke greške, a nije imao mogućnosti da se iskupi i otputovao je iz Meke. Može li se iskupiti u svojoj zemlji ili iskup mora platiti u Meki? Ako ga mora platiti u Meki, može li nekog opunomoćiti glede toga?


* 
* 
* 
* 
* 
* 
* 

 
Može li se hadžija iskupiti u svojoj zemlji ili iskup mora platiti u Meki?

Prije svega, mora se znati o kakvim se greškama radi. Ako se radi o izostavljanju vadžiba, čovjek se mora iskupiti u Meki tako što će zaklati ***[kurban](https://pitajucene.com/search/kurban/questions/ "Pretraži pitanja o kurbanu")*** i podijeliti meso mekanskim siromasima, to više jer se taj iskup odnosi na obrede, pa se i mora u Meki platiti. Ako hadžija počini neku ihramsku zabranu, tad je dovoljno da nahrani šest siromaha u Meki, odnosnoondje gdje je počinio tu ihramsku zabranu, ili da posti tri dana u Meki, odnosno bilo gdje drugo. Međutim, ako je imao spolni odnos sa suprugom prije prvog oslobađanja od ihramskih ograničenja, tad mora zaklati devu i njeno meso podijeliti ondje gdje je počino taj prijestup ili će meso podijeliti siromasima u Meki. Ukoliko se radi o ubijanju divljači u ihramima, tad se mora iskupiti domaćom životinjom koja je slična toj ubijenoj, ili time što će nahraniti siromahe, ili pak pomoću posta na bilo kojem mjestu; ako se iskupljuje pomoću klanja domaće životinje ili hranjenjem siromaha, to mora učiniti u Meki, to jest u svetom pojasu, na temelju ajeta: “Onom od vas ko je hotimično ubije ***[kazna](https://pitajucene.com/search/kazna/questions/ "Pretraži pitanja o kaznama")*** je da jednu domaću životinju, čiju će vrijednost procijeniti dvojica vaših pravednih ljudi, pokloni Kabi…” (el-Maida, 95)


A dozvoljeno je da opunomoći nekog u vezi s tim, jer je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, opunomoćio Aliju, radijallahu anhu, da zakolje kurbane koje on, Poslanik, nije stigao zaklati.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


preuzeto sa stranice <http://www.minber.ba>


